“Belarus harbiylari Ukrainaga hujum qilish buyrug'ini oldi” — Tixanovskaya

Belarus armiyasi Ukrainaga hujum qilish buyrug'ini oldi, ammo oliy harbiy qo'mondonlik bu jarayonni sekinlashtirdi. Bu haqda Belarus muxolifati yetakchisi Svetlana Tixanovskaya ma'lum qildi.
Uning so'zlariga ko'ra, harbiy qo'mondonlik Ukrainaga hujum qilish buyrug'ini olgan. Biroq ofitserlar armiyaning ruhiy tushkunlikka tushganini aniq tushunib, urushda ruslar bilan qo'shilishni istamagan.
“Rejim tomonidan shunday buyruq berildi. Ammo yuqori ofitserlar askarlar ruhiy tushkunlikka tushgani, ularning hujum qilish va ruslarga qo'shilish istagi yo'qligini tushunardi”, — deydi Tixanovskaya.
Eslatib o'tamiz, Ukrainaning Jitomir, Kiev va Chernigov viloyatlari bilan chegaradosh Belarusning Gomel viloyatida 22 iyundan 1 iyulga qadar rejalashtirilgan safarbarlik mashqlari o'tkaziladi. 28 iyundan 16 iyulga qadar Jlobin viloyatida hududiy qo'shinlarning harbiy mashg'ulotlari o'tkaziladi. Tadbir doirasida hududiy ob'ektni qo'riqlash va himoya qilish, shuningdek, qo'poruvchilik va razvedka guruhlariga qarshi kurash amaliyoti olib boriladi.
Avvalroq Svetlana Tixanovskayaning turmush o'rtog'i 18 yillik qamoq jazosiga hukm qilingandi. Shuningdek, Tixanovskaya eriga chiqarilgan hukmga munosabat bildirgandi.